93. ΑΝΑΓΚ. ΝΟΜΟΣ υπ αριθ.10 της 18/18 Μαΐου 1967 (ΦΕΚ Α΄74) Περί τροποποιήσεως των περί Νομαρχών και άλλων τινών διατάξεων. Άρθρ.1.-1.Από της ενάρξεως της ισχύος του παρόντος θεωρείται λήξασα η θητεία των υπηρετούντων νομαρχών, απολυομένων εκ της υπηρεσίας αυτοδικαίως και άνευ ετέρας τινός διατυπώσεως. 2.Εξαιρούνται των διατάξεων της προηγουμένης παραγράφου, συνεχίζοντες την θητείαν των, οι νομάρχαι οίτινες κατετάγησαν βαθμολογικώς κατά δύο τουλάχιστον κρίσεις εις την κατηγορίαν των αριστευσάντων. 3.Εις τους κατά τας διατάξεις του παρόντος άρθρου απολυομένους και μη αναδιοριζομένους νομάρχας δεν καταβάλλεται εκ του Δημοσίου Ταμείου οιαδήποτε αποζημίωσης ένεκα της προ της λήξεως της θητείας των εξόδου εκ της υπηρεσίας. 4.Ο Υπουργός των Εσωτερικών διορίζει προς πλήρωσιν των ως άνω κενουμένων θέσεων τους κατά την κρίσιν του ικανούς δια την εκτέλεσιν των καθηκόντων του Νομάρχου, κεκτημένους τα νόμιμα προσόντα πλήν της ηλικίας, δια Β.Δ/τος. Άρθρ.2,-Οι κατά το άρθρ.1 του παρόντος απολυόμενοι δικαιούνται της υπό του Νόμου προβλεπομένης αποζημιώσεως μη δυναμένης να υπερβή τας αποδοχάς πέντε μηνών. Άρθρ.3.-Καταργείται αφ ης ίσχυσε το τελευταίον εδάφιον της παρ.2 του άρθρ.25 του Ν.Δ.4541/1966 (τομ.3 σελ.199). Άρθρ.4.-(Ληξάσης ήδη της θητείας των αιρετών νομαρχιακών συμβούλων, ούτοι αντικαθίστανται δια διορισμού νέων υπό του οικείου Νομάρχου, εχόντων τα κατά Νόμον προσόντα). Το εντός ( ) πρώτον εδάφιον κατηργήθη δια του άρθρ.3 Νόμ.439/1976 (κατωτ. αριθ.124) Αι υπό των διοικητικών συμβουλίων των Νομαρχιακών Ταμείων ληφθείσαι αποφάσεις από της λήξεως της θητείας των αιρετών νομαρχιακών συμβούλων μέχρι της ενάρξεως της ισχύος του παρόντος θεωρούνται νόμιμοι.  Άρθρ.5.- Η ισχύς του  παρόντος άρχεται από της δημοσιεύσεως εις την Εφημερίδα  της Κυβερνήσεως. 